CELEX: 62019CN0598
Language: et
Date: 2019-08-06 00:00:00
Title: kohtuasi C-598/19: Eelotsusetaotlus, mille on esitanud Tribunal Superior de Justicia del País Vasco (Hispaania) 6. augustil 2019 – Confederación Nacional de Centros Especiales de Empleo (CONACEE) versus Diputación Foral de Guipúzcoa

28.10.2019   
            
            
               ET
            
            
               Euroopa Liidu Teataja
            
            
               C 363/9
            
         
      Eelotsusetaotlus, mille on esitanud Tribunal Superior de Justicia del País Vasco (Hispaania) 6. augustil 2019 – Confederación Nacional de Centros Especiales de Empleo (CONACEE) versus Diputación Foral de Guipúzcoa
      (kohtuasi C-598/19)
      (2019/C 363/15)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Superior de Justicia del País Vasco
      
         Põhikohtuasja pooled
      
      
         Apellant: Confederación Nacional de Centros Especiales de Empleo (CONACEE)
      
         Vastustaja apellatsioonimenetluses: Diputación Foral de Guipúzcoa
      
         Eelotsuse küsimus
      
      Kas direktiivi 2014/24/EL riigihangete kohta (1) artiklit 20 tuleb tõlgendada nii, et selles sätestatud reserveeritud õiguse isikulist ulatust ei tohi piirata nii, et selle kohaldamisalast jäetakse välja ettevõtted või ettevõtjad, kelle puhul on tõendatud, et nad vastavad nõudele, et vähemalt 30 % nende töötajatest on puuetega isikud, ning täidavad nende isikute sotsiaalse ja kutsealase integreerimise otstarvet või eesmärki, seeläbi, et kehtestatakse täiendavad nõuded nende isikute asutamise, olemuse ja eesmärkide, nende tegevuse või investeeringute kohta või muud laadi nõudeid.
      
         (1)  Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta (ELT 2014, L 94, lk 65).